شەفەق نیوز/ قەیرانە داراییەگە ک هەرێم
کوردستان وەپیا رەد بوود، بازاڕەیلیگ گەرمەو کرد ک لە نەوەتەگان  گەشە کردوین، و لە دویای رمانن رژیم وەرین گوما
بوبن، ک خوەی بازاڕ باڵەی دڵنگ فرووشەگانە.
ئی قەیرانە هیشت هاووڵاتییەگان
کوردستان بچنە بازاڕە جەماوەریە ئەرزانەگان، ک دویای گومابوینی لە ساڵەیل گوزەیشتە،
ئی بازرگانیە توێنست  لەی دویاییە شوون گەورایگ
لە بازاڕ دهۆک لە پشت پەتای کۆڕونا و داوەزین نرخ نەفت ئەرا خوەی پەیا بکەێد.
ئیبراهیم دهۆکی سەردان بازاڕ باڵە لەناوەند
شارەگە ئەرا سەنین چشتە زمسانیەگانی کەێد، و ئەرا ئاژانس شەفەق نیوز ئووشێد؛ ئی قەیران
داراییە کاریگەری فرەیگ لەبانمان داشت، و خەڵکەگە توانای سەنین دڵنگەیل نوو نەیرن،
و پەنا وە بازاڕ باڵە بەن چوونکە ئەرزانە، و مارکەگانی خاسترە لەوە دڵنگەیل نووە ک
لەبازاڕ هەس
دهۆکی باس نرخەیل دڵنگەگان باڵە کەێد،  و ئووشێد؛ دوو پانتۆڵ و دوو کراس و یەک چاکەت وە
بیس هەزار دینار سەنم، و دیاریکرد ک ئەگەر لە بازاڕ هاوردەگان بسەنیامەیان وەنە
١٠٠ دۆلار یا زیاتر دیام.
